**«ΦΑΓΑΜΕΝ ΨΩΜΙ, ΤΡΑΓΟΥΔΗΣΑΜΕΝ K΄ΕΓΛΕΝΤΗΣΑΜΕΝ!..»**

**Μνήμη και ταυτότητα στα τραγούδια του 1821**

**Το Τμήμα Μουσικών Σπουδών της Φιλοσοφικής Σχολής του ΕΚΠΑ παρουσιάζει τη μουσική παράσταση «Φάγαμεν ψωμί, τραγουδήσαμεν κ’ εγλεντήσαμεν!..», με θέμα τον ρόλο και τη σημασία του τραγουδιού στην Εθνεγερσία του 1821.**

**Ο τίτλος προέρχεται από μια αναφορά του Στρατηγού Μακρυγιάννη, που ήταν ο ίδιος καλός τραγουδιστής κι έπαιζε τον ταμπουρά, κι επιβεβαιώνει ότι το τραγούδι υπήρξε για τους εξεγερμένους Έλληνες ένα είδος πρώτης ανάγκης, όπως και το ψωμί!**

**Έτσι τα αντιπροσωπευτικά ιστορικά τραγούδια που έχουν επιλεγεί αποτέλεσαν ισχυρά σύμβολα για την ταυτότητα και την ιδεολογία, κιβωτό για τη συλλογική μνήμη, κίνητρα για «ελευθερία και γλώσσα»!**

**Το αφιέρωμα είναι καρπός συστηματικής μουσικής έρευνας του καθηγητή εθνομουσικολογίας Λάμπρου Λιάβα. Συμμετέχουν διδάσκοντες, φοιτητές και συνεργάτες του προπτυχιακού και μεταπτυχιακού προγράμματος σπουδών του Τμήματος.**

**Π Ρ Ο Γ Ρ Α Μ Μ Α**

**Η ΑΛΩΣΗ ΤΗΣ ΠΟΛΗΣ**

1. Πάρθεν η Ρωμανία (θρήνος για την Άλωση - Πόντος)

**ΤΟΥΡΚΟΚΡΑΤΙΑ**

2. Δεροπολίτισσα (τραγούδι για τους εξισλαμισμούς – Β. Ήπειρος)

3. Σούρνει ο Τάταρης (τραγούδι για το παιδομάζωμα – Μοριάς)

**Η ΕΞΕΓΕΡΣΗ**

4. Θούριος του Ρήγα (μουσική εκδοχή Αντωνίου Σιγάλα)

5. Σηκουθήτι παλικάρια μου (τραγούδι για τα Ορλωφικά – Βελβενδό Κοζάνης)

**ΠΡΟΕΠΑΝΑΣΤΑΤΙΚΑ**

6. Πολεμούσαν οι Σουλιώτες (της Μποτσαρίνας)

7. Βγήκε ο Αντώνης στ’ Άγραφα (του Κατσαντώνη)

**Η ΕΠΑΝΑΣΤΑΣΗ ΣΕ ΜΟΡΙΑ & ΡΟΥΜΕΛΗ**

8. Κρυφά το λένε τα πουλιά (κλέφτικο για την έναρξη του Αγώνα)

9. Παιδιά μ’ σα θέλ’τε λεβεντιά

10. Λαλούδι της Μονομπασιάς

11. Στα Τρίκορφα μες στην κορφή

12. Του Λεπενιώτη (το τραγούδι του Μακρυγιάννη)

13. Τ’ Αντρούτσου η μάνα χαίρεται

**ΜΑΚΕΔΟΝΙΑ**

14. Παιδιά της Σαμαρίνας

15. Η καταστροφή της Νάουσας

**ΘΡΑΚΗ – ΑΙΓΑΙΟ**

16. Της κυρά Δόμνας Βισβίζη (καθιστικό Θράκης)

17. Στης Αττάλειας τα νερά

18. Μες στου Αιγαίου τα νησιά - Χορέψετε

**ΕΠΙΛΟΓΟΣ**

19. Κάτω στου βάλτου τα χωριά

20. Πεντοζάλι

Τραγούδι:

**Κατερίνα Παπαδοπούλου** & **Παναγιώτης Αγγελακόπουλος**

Συμμετέχει το μουσικό συγκρότημα **«POLIS Εnsemble»**:

**Στέφανος Δορμπαράκης** - κανονάκι

**Αλέξανδρος Καψοκαβάδης** - πολίτικο λαούτο, κιθάρα

**Μανούσος Κλαπάκης** - κρουστά

**Γιώργος Κοντογιάννης** - λύρα

**Θεόδωρος Κουέλης** - κοντραμπάσο

**Νίκος Παραουλάκης** - νέυ, καβάλ, φλογέρα

Συμπράττει ο **Νίκος Αγγούσης** - κλαρίνο

Επιμέλεια ήχου: **Γιάννης Μαλαφής**

Επιμέλεια προβολών: **Γρηγόρης Φιλίδης**

Έρευνα-επιμέλεια-κείμενα-παρουσίαση: **Λάμπρος Λιάβας**